Pärnu Spordiliidu 14.05.2015 juhatuse koosoleku protokoll.

Koos olid juhatuse liikmetest: Enn Hallik, Jüri Saar, Helju Sutt, Matti Killing, Rauno Kirschbaum, Tiit Aasma.

Külalisena: Uno Koort – linna spordinõunik

Puudusid liikmetest: Toomas Rapp, Kai Esna ja Mait Käbin.

 PÄEVAKORD:

1. Pärnu Linnavalitsuse poolt eraldatud tervisespordiraha jaotus ja Kultuuriministeeriumi poolt eraldatud 1500 euro suurune toetus projektile: „Liikumisharrastuse programm“ jaotus.
2. OM keskuse perspektiivist.
3. Eestimaa suvemängude eelarvest.
4. Muud küsimused.
5. Tervisespordiks Pärnu Linnavalitsuse poolt eraldatud toetuse 2480 jaotus.

 Otsustati eraldada Kurtide Spordiseltsile Eero 500 eurot, Pärnu Pimedate Ühingule

 300 eurot, Võimlemisklubile Rüht 300 eurot ja Pärnu Klubile Tervisesport

 300 eurot.

 Ülejäänud 1080 eurot otsustati jätta reservi.

 Pärnu Spordiliidu juhatus arutas üksikisiku poolt küsitud sporditoetust. Tegu oli 10

 aastase ratsaspordihuvilisega, kes elab ise linnas aga treenib maal, Valgeranna Tallis.

 Kuna Pärnu Spordiliit toetab Pärnu linnas asuvaid spordiklubisid, siis otsustati

 nimetatud avaldust mitte rahuldada.

 Kultuuriministeeriumi spordiosakonna poolt eraldatud liikumisharrastuse programmi

 toetus 1500 eurot otsustati jagada võrdselt kolme klubi vahel. Need on Pärnu Klubi

 Tervisesport, Pärnu Kahe Silla Klubi ja MTÜ Pärnu Summer Cup

1. Spordinõunik Uno Koort tõstatas küsimuse OM keskuse perspektiivist 2016 aastal.

Siiani on selgusetu, kui suur on EOK toetus aastal 2016 ?

OM keskusi on juurde loodud ja jaotatav summa on jäänud väiksemaks. Otsustati kohtuda EOK peasekretäri Siim Suklesega, et jõuda selles küsimuses selgusele.

1. Sellel aastal toimuvad Eestimaa suvemängud Saaremaal. Suvemängude kordaminekuks on Pärnu linna poolt eraldatud 2850 eurot. Linna poolt esindatud spordialasid on kokku seitse.
2. Muude küsimuste all puudutati Raeküla staadionil toimuvat olukorda. Aastaid tagasi rajati staadioni nurka kunstmuruväljak ja piirati taraga. Vastavat ala kasutavad ümbruskonna noored spordihuvilised. Aga peale spordi tegemise on jõudsalt tõusnud ka huligaanitsemine ja lärmamine. Ümbruskaudsed elanikud ei saa lärmi tõttu rahu ja nõuavad olukorra muutmist.

 Raeküla Seltsi poolt on aga nõue, et noored saaksid jätkuvalt sportida.

 Spordiliidu juhatuse poolt oli ettepanek, et Raeküla Selts peaks ise ka selle tegevuse

 eest vastutama ja leidma teise koha, kus noored saaksid koos olla. Pakuti näiteks Seltsi

 territooriumi, kuhu nad võiksid rajada ise spordiväljaku.

Koosoleku juhataja: Enn Hallik protokollija: Leili Kukk